CELEX: C2004/156/18
Language: sk
Date: 2004-06-12 00:00:00
Title: Vec C-193/04: Návrh na začatie konania o prejudiciálnej otázke podaný rozhodnutím Supremo Tribunal Administrativo, druhá komora pre daňové spory, zo dňa 17. marca 2004 vo veci Fazenda Pública proti Organon Portuguesa – Produtos Químicos e Farmacêuticos, Lda.

12.6.2004   
            
            
               SK
            
            
               Úradný vestník Európskej únie
            
            
               C 156/9
            
         Návrh na začatie konania o prejudiciálnej otázke podaný rozhodnutím Supremo Tribunal Administrativo, druhá komora pre daňové spory, zo dňa 17. marca 2004 vo veci Fazenda Pública proti Organon Portuguesa – Produtos Químicos e Farmacêuticos, Lda.
   (Vec C-193/04)
   (2004/C 156/18)
   Supremo Tribunal Administrativo, druhá komora pre daňové spory, rozhodnutím zo 17. marca 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci Fazenda Pública proti Organon Portuguesa - Produtos Químicos Farmacêuticos, Lda., ktorý bol doručený Kancelárii Súdneho dvora dňa 26. apríla 2004.
   Supremo Tribunal Administrativo, druhá komora pre daňové spory, žiada Súdny dvor, aby rozhodol o nasledujúcich otázkach:
   
               —
            
            
               odmena uhradená za vyhotovenie verejnej listiny o prevode obchodných podielov obchodnej spoločnosti patrí do vecnej pôsobnosti ustanovení článku 4 odsek 3 smernice 69/335/EHS (1)?
            
         
               —
            
            
               článok 5 odsek 1 v súvislosti s článkom 3 písmeno c) sadzobníka notárskych odmien, schválený vyhláškou č. 996/98 z 25. novembra 1998, v znení účinnom ku dňu skutkového stavu veci, je zlučiteľný s článkom 10 písmeno c) a článkom 12 odsek 1 písmeno e) smernice 69/335/EHS Rady zo 17. júla 1969 a to v tom, že uvedený článok určuje za vyhotovenie verejnej listiny o prevode obchodných podielov odmeny, ktoré sú výlučne stanovené na základe hodnoty prevedených obchodných podielov bez obmedzenia sumy a tiež bez toho, že by sa brala do úvahy hodnota poskytovanej služby?
            
         
      (1)  Smernica Rady č. 69/335/EHS zo 17. júla 1969 o nepriamych daniach z tvorby a navyšovania základného imania (Ú. v. ES L 156, s. 23).